stanford-oval/wikipedia huggingface dataset:
מאיר חזנוביץ
מורשתו

בתקופת פעילותו בארגון השומר הוכיח חזנוביץ אומץ לב רב, מצד אחד, ורצון עז לשמור של רוחם של אנשי הארגון, מצד שני. תכונותיו אלו הקנו לו מקום מרכזי בארגון והשאירו רושם רב על אלו שהכירוהו.
מאיר לא ידע פחד, לא נסוג מסכנה, ולא ירא את המוות. ברגעים של סכנה היה מאיר מתעלה ומתמלא רוח-גבורה, רובהו פולט כדורי מוות אל אויביו ופיו מלא הלצות
את המוות לא פחד גם כשראה אותו עין בעין, מה שקרה לא פעם במשך היותו שומר
די היה שמאיר יקום וישיר - והצלחות מוסטות הצידה, הכל קמים ממקומותיהם ומצטרפים לקול השירה הספוגה ייסורי געגועים של לוחמים וחולמים עריריים...
בליל שבת פתח מאירק'ה בשירה וכולנו מצטרפים ושרים אתו. מאירק'ה מתופף על פח ריק והפח נהפך בידו לפסנתר. איזו שירה!   האנשים הופכים למלאכי-שרת והעולם נעשה טוב. ריקוד 'הורה' עד כלות הכוחות ושוב שירה בליווי הרמוניקה, ושוב ריקודים חסידיים…
אין אני יכול לשכוח את האהוב שלנו מאיר. יש לי אליך בקשה, וחפץ אנוכי, כי את היולד לנו תקראי "מאיר" או "מאירה". בזה ישאר לנו זכרון ממאיר החביב והיקר לנו כל כך
הערות שוליים

↑  הזוגות הנוספים שהתחתנו היו מנדל פורטוגלי עם טובה אליוביץ (אחותו של מרדכי יגאל), אלכסנדר זייד עם ציפורה בקר וזלמן שניאור אלון (אסושקין)) עם חווה גורדין (אחותה של סוניה)
צבי בקר

ערך זה עוסק באיש ארגון השומר והעלייה השנייה. אם התכוונתם לנשיא בית המשפט המחוזי בירושלים, ראו .
| --- | --- |

 לידה:  1887 טמיר-חאן-שורה, האימפריה הרוסית האימפריה הרוסית
 פטירה:  16 באפריל 1918 (בגיל 31 בערך) בית-גן, האימפריה העות'מאנית האימפריה העות'מאנית
 תאריך עלייה:  1905
 השתייכות:  בר גיורא  השומר
 תפקידים בשירות
 שומר
 תפקידים אזרחיים
 חלוץ
צבי בקר
מצבתו של צבי בקר בחלקת השומר בבית הקברות של כפר גלעדי
צבי בקר (1887 – 16 באפריל 1918) היה חבר תנועת פועלי ציון וממייסדי ארגוני השמירה בר גיורא והשומר. עסק בשמירה במושבות הגליל. הגיע לארץ ישראל במסגרת העלייה השנייה.
ביוגרפיה

צבי בקר נולד בעיר טמיר-חאן-שורה בחבל דאגסטן שבקווקז. בצעירותו הצטרף למפלגה הסוציאל-דמוקראטית בעיר באקו אך לאחר זמן נתפס לרעיון הציוני והצטרף לתנועת פועלי ציון. על מנת לחסוך כסף למסע לארץ נסע, ב-1904, עם חברו מעיר הולדתו, יחזקאל ניסנוב (שאף עלה איתו לארץ והצטרף איתו לארגון "השומר"), לעבוד בסבסטופול אך מחשש לפרעות עברו לעבוד בלבוב שבגליציה.
ב-1905 עלה לארץ במסגרת העלייה השנייה והחל לעבוד בזכרון יעקב. ב-1906 זימן ישראל שוחט, שעבד בכפר הנוער מאיר שפיה, את צבי, יחזקאל ניסנוב וישראל גלעדי ודיבר איתם על הקמת קבוצת שמירה עברית ועל הקמת סניף "פועלי ציון" בזכרון יעקב. בהמשך הצטרפו לקבוצה גם מנדל פורטוגלי, יחזקאל חנקין ואלכסנדר זייד ויחד היוו את הגרעין המייסד של ארגון "בר גיורא".
ב-29 בספטמבר 1907 השתתף צבי בישיבה בחדרו של יצחק בן-צבי בבתי ורשה ביפו שם הוחלט על יסוד הארגון המחתרתי "בר גיורא". המקום הראשון בו פעל הארגון היה בחוות סג'רה שם שכנעה מניה שוחט את מנהל החווה אליהו קראוזה להחליף את השומרים הצ'רקסים מכפר קמא בשומרי הארגון והראשון שהחל בשמירה היה צבי. ב-1908 קיבל הארגון את אחריות השמירה גם בסג'רה ובאותה שנה נמסרה לארגון גם השמירה במסחה וצבי עבר לשמור גם שם.
ב-1909 נוסד בכפר תבור ארגון "השומר" ואנשי "בר גיורא" (וצבי ביניהם) הצטרפו לארגון החדש. עם הקמת "השומר" התרחבו אזורי הפעילות של הארגון גם למושבות במרכז כמו ראשון לציון, חדרה, פתח תקווה, זכרון יעקב ועוד.
ב-11 בנובמבר 1910 היה צבי שותף לעליית חברי "השומר" להתיישבות חקלאית בקואופרציה במרחביה. ב-1911, בעקבות סכסוך עם תושבי הכפר השכן סולם נכלאו צבי ועוד 13 מתיישבים בבתי הכלא בנצרת ובעכו למשך כשנה.
ב-1912 עמד צבי בראש קבוצת חברי "השומר" ששמרו על המושבה רחובות. בהמשך עבר עם משפחתו לשמור במלחמיה, ביתניה תחתית, תל עדשים וחולדה.
במהלך מלחמת העולם הראשונה גויס לעבודות עבור הצבא העות'מאני בבאר שבע אך לאחר תקופה ערק וחזר למשפחתו בחולדה.
ב-1916 היה צבי שותף, עם אנשי הארגון, ביסוד קיבוץ כפר גלעדי.
לאחר זמן מה, ובגלל הקשיים, חזרה המשפחה לבית-גן שם שימש בקר שומר. ב-1918, בלילה גשום, נגנב עדר פרות מהישוב ובקר רדף אחרי העדר. לאחר שארב כל הלילה, בגשם, במעבר הירדן חלה בדלקת ריאות ולאחר שבוע, ועל אף מאמצי הרופאים נפטר ב-16 באפריל. תחילה נקבר בבית הקברות של המושבה יבנאל ולאחר זמן מה הועברו עצמותיו לבית הקברות של ארגון "השומר" בכפר גלעדי.
צבי התחתן עם אסתר שטורמן, אחותו של חיים שטורמן ולזוג נולדו ארבע בנות (הבת הבכורה נולדה כשצבי היה אסור בכלא עכו ונקראה דרורה כסמל לשחרורו. הבת הרביעית נולדה לאחר מותו ונקראה צביה על שמו).
לקריאה נוספת

ישראל גולדשטיין, בין ציון לציונות - תולדות התנועה הציונית 1881 - 1914, האוניברסיטה הפתוחה, 1998, דף 39
ספר השומר - רחל ינאית בן-צבי על צבי בקר 425–426, הוצאת דביר, 1957
נחמן תמיר, אנשי העלייה השנייה - כרך ו', הוצאת המרכז לתרבות ולחינוך תל אביב וההסתדרות הכללית של העובדים בארץ ישראל, 1974, עמודים 63–68
הערות שוליים

↑  התקרית עם תושבי סולם החלה לאחר שמרדכי יגאל השומר הותקף על ידי כנופיית שודדים מסולם וירה והרג את בן השיך של סולם
↑  ב-1913 הוחלף על ידי מנדל פורטוגלי בעקבות סכסוך עם ועד המושבה
↑  תחילה קראו למקום "כפר בר־גיורא", על שם אגודת "בר גיורא" שחבריה הקימו את "השומר" אך לאחר פטירתו של ישראל גלעדי ב-1918, הוחלט לקרוא את היישוב על שמו
↑  אחותה, שפרה, התחתנה עם ישראל בצר ואחות נוספת, שרה, התחתנה עם משה עמיעד (קריגסר)
| --- | --- |
בקרת זהויות :  NLI: 987011400875705171  VIAF: 13166001882475021523   WorldCat (עם VIAF): 13166001882475021523 
צבי בקר ואנשי חוות איזראעליט
בול "השומר" שיצא בשנת 2007. על הבול נראים חברי השומר יצחק נדב, ישראל גלעדי, צבי בקר, גד אביגדורוב ויוסף נחמני, רוכבים על סוסים. ברקע חוות סג`רה, וסמל השומר שסביבו מופיעה סיסמת התנועה "בדם ואש יהודה נפלה, בדם ואש יהודה תקום" 
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
ברנט ספיינר

| --- | --- |

ספיינר ב-2016
 לידה:  2 בפברואר 1949 (בן 75) יוסטון, טקסס, ארצות הברית
 שם במה:  ברנט ספיינר
 שם לידה:  Brent Jay Spiner 
 מדינה:  ארצות הברית 
 תקופת הפעילות:  מ-1970
 מקום לימודים:  אוניברסיטת יוסטון  תיכון בלייר  School of Theatre and Dance 
 מספר צאצאים:  1 
 פרסים והוקרה:  זוכה פרס סטורן
 therealbrentspiner.com
 פרופיל ב-IMDb
 
ברנט ג'יי ספיינר (באנגלית: Brent Jay Spiner; נולד ב-2 בפברואר 1949) הוא שחקן, קומיקאי וזמר יהודי-אמריקאי, ידוע בעיקר בזכות גילום דמותו של האנדרואיד לוטננט-קומנדר דאטה בסדרת הטלוויזיה "מסע בין כוכבים: הדור הבא", ובארבעת סרטי הקולנוע המבוססים על סדרה זו. על תפקידיו כדאטה בסרט "מסע בין כוכבים: המפגש" וכד"ר ברקיש אוקון בסרט "היום השלישי", שניהם בשנת 1996, הוא זכה בפרס סטורן ובמועמדות לפרס סטורן, בהתאמה. כמו כן, ספיינר פיתח קריירה בתיאטרון וכמוזיקאי.
ביוגרפיה

ספיינר נולד ביוסטון, טקסס, לסילביה וג'ק ספיינר, שהיו בעלים של חנות רהיטים. לאחר מות אביו אומץ ספיינר על ידי בעלה השני של סילביה, סול מינץ', שאת שם משפחתו אימץ בשנים 1955-1975.‏ ספיינר גדל כיהודי. הוא למד בתיכון בלאייר, בלאייר, טקסס. ספיינר היה פעיל בנבחרת הנואמים של בלאייר, וזכה באליפות הלאומית בפרשנות דרמטית. הוא למד באוניברסיטת יוסטון שבה הוא הופיע בתיאטרון מקומי.
ספיינר עבר לניו יורק, שם שיחק בתיאטרון, והופיע בכמה מחזות בברודוויי ואוף ברודוויי, לרבות "The Three Musketeers" ו"יום ראשון בפארק עם ג'ורג'" של סטיבן סונדהיים. היה לו תפקיד רקע ללא דיאלוג בסרט "Stardust Memories" כאחת הגרוטסקות האילמות של פדריקו פליני בקרון הרכבת של סנדי בייטס.
ספיינר הופיע כטכנאי תקשורת בפרק בעונה השנייה של "The Paper Chase", סדרה בכבלים של רשת Showtime.‏ בשנת 1984 הוא עבר ללוס אנג'לס, שם הוא הופיע בכמה פיילוטים וסרטי טלוויזיה. הוא שיחק דמות חוזרת ב-"Night Court", בוב ווילר, הפטריארך של משפחה כפרית. בשנת 1986 הוא שיחק נשמה אבודה ב-"Dead Run", פרק של "אזור הדמדומים" ברשת CBS. היו לו שתי הופעות כדמויות בעונה 3‏ (1986) של תוכנית הטלוויזיה "Mama's Family", המשפחה בה שיחק שתי דמויות שונות. תפקידו הראשי הראשון והיחיד בקולנוע היה בסרט "Rent Control"‏ (1984). בפרק "Never Love a Goalie, Part II" של הסדרה "חופשי על הבר", הוא שיחק את דמותו של ביל גרנד, חשוד שזוכה מרצח. ספיינר הופיע גם בתפקיד ב-"Tales from the Darkside", בפרק "A Case Of The Stubborns", ככומר שחווה משבר באמונה. כמו כן הוא גילם את ג'ים סטיבנס בסרט טלוויזיה בשם "Manhunt for Claude Dallas".
ביוגרפיה > מסע בין כוכבים: הדור הבא

בשנת 1987, ובמשך 15 שנה, גילם ספיינר את דמותו של לוטננט-קומנדר דאטה, בסדרה "מסע בין כוכבים: הדור הבא", שנפרשה על פני 7 עונות, וכן ארבעה סרטי קולנוע עלילתיים, המבוססים על סדרה זו. כדמות ראשית, הוא הופיע בכל 178 הפרקים של הסדרה, למעט אחד - הוא לא היה בפרק "Family". ספיינר שב לגלם את דמותו של דאטה בסרטי הספין אוף, "מסע בין כוכבים: דורות" (1994), "מסע בין כוכבים: המפגש" (1996), "מסע בין כוכבים: המרד" (1998) ו-"מסע בין כוכבים: נמסיס" (2002). אף על פי ש-"נמסיס" הוגדר להיות הסרט האחרון עם צוות שחקני הדור הבא, הסוף המעורפל של הסרט מציע נתיב אפשרי לחזרתו של דאטה. עם זאת, ספיינר הצהיר כי הוא סבור שהוא כבר זקן מדי כדי להמשיך לשחק את התפקיד, מאחר שבאישיותו של דאטה גלומה "תמימות ילדותית", שספיינר כבר לא יכול להציג בצורה אמינה. בנוסף לסדרות ולסרטים, דמותו של דאטה הופיעה במספר משחקי וידאו של "מסע בין כוכבים", כגון "Star Trek Generations",‏ "Star Trek: The Next Generation - A Final Unity",‏ "Star Trek: Hidden Evil",‏ ו-"Star Trek: Bridge Commander"‏.‏
ביוגרפיה > לאחר "מסע בין כוכבים"

בשנת 1991 ספיינר הקליט אלבום של שירי פופ משנות ה-40, בשם "Ol' Yellow Eyes Is Back", שם אשר מתייחס לעדשות המגע הצהובות אותן הרכיב כדאטה, וכן פרפרזה לשם אלבומו של פרנק סינטרה, "Ol' Blue Eyes Is Back". בשנת 1997 הוא חזר לברודוויי, שיחק את דמותו של ג'ון אדמס בהעלאתו מחדש של המחזמר "1776". ההפקה הייתה מועמדת לפרס טוני, ואלבום ביצוע שירי המחזמר על ידי שחקני הפקה זו, הופץ למכירה בחנויות.
ספיינר הופיע בסדרות הטלוויזיה "Deadly Games",‏ "Dream On", "פרייז'ר", "חברים", "Gargoyles", "חוק וסדר: כוונה פלילית", "משתגעים מאהבה", "בגבולות המסתורין". בסדרת "המפץ הגדול" ו-"ג'ואי" הוא הופיע בתפקיד עצמו. הוא השתתף בסרטי הקולנוע "הטייס", "אחי איפה האוטו שלי", "קוראים לי סם", "היום השלישי", "The Master of Disguise",‏ "Out to Sea", "פנומן", "The Ponder Heart", ו-"סאות' פארק: גדול יותר, ארוך יותר ולא מצונזר". הופעות שלו בסרטי טלוויזיה במהלך תקופה זו כוללים את המחזמר "Geppetto" משנת 2000, ואת התפקיד של ארל מילר, המנהל ואיש-סודה של דורותי דאנדריג', בהפקת HBO של "Introducing Dorothy Dandridge".
בשנת 2004 חזר ספיינר אל "מסע בין כוכבים", כשהוא מופיע כד"ר אריק סונג, מאבותיו של ד"ר נוניאן סונג, יוצרו של האנדרואיד דאטה, אשר את דמותו גילם בשלושה מפרקי "מסע בין כוכבים: אנטרפרייז": "Borderland",‏ "Cold Station 12" ו-"The Augments". כמו כן, הוא הופיע שוב כדאטה בפרק הסיום של סדרה זאת, "These Are the Voyages...", בהופעת קמאו (קול בלבד).
בשנת 2005 הופיע ספיינר בסדרת המדע-בדיוני "Threshold", אשר בוטלה בחודש נובמבר של אותה השנה, לאחר 13 פרקים. בשנת 2006 הוא הופיע בסרט קומדיה באורך מלא, "Material Girls", יחד עם האחיות הילרי והיילי דאף.
במרץ 2008 ספיינר הופיע לצידה של מוד מגרט בתוכנית רדיו-מוזיקלית, "Dreamland", שיצאה כאלבום תקליטור.
בשנת 2008 שיחק ספיינר את דמותו של ד"ר סטרום בסרט הפרודי "סופרהירו". בשנה שלאחר מכן, הוא גילם את עצמו בפרק "איש משפחה" בשם "Not All Dogs Go to Heaven".
בחודש אפריל 2011 ספיינר החל לככב ב-"Fresh Hell", סדרת אינטרנט, בה הוא מגלם גרסה של עצמו, מנסה לבנות מחדש את הקריירה שלו, לאחר שנפל אל מחוץ לאור הזרקורים לזמן מה.
הוא הופיע בדמותו של ד"ר קרן ב-12 בספטמבר 2011 בפרק בשם "Blind Spot" של סדרת "Alphas", של ערוץ SyFy. בחודש אוקטובר 2011 הוא הופיע בתפקיד עצמו בפרק 
"The Russian Rocket Reaction" (ה-13 באוקטובר 2011) של הסדרה "המפץ הגדול".
בשנת 2020 ספיינר חזר לגלם את דאטה בסדרה "מסע בין כוכבים:פיקארד''.אחרי שידור הסדרה ספיינר הודיע שזו היא הפעם האחרונה שהוא יגלם את דאטה.
פילמוגרפיה > קולנוע

| קולנוע> שנה | קולנוע> שם הסרט | קולנוע> תפקיד | קולנוע> הערות |
| --- | --- | --- | --- |
| 1970 | My Sweet Charlie | מקומי | ללא קרדיט |
| 1980 | Stardust Memories | מעריץ בלובי |  |
| 1982 | Ladies and Gentlemen, The Fabulous Stains | הבוס של קורין ברנז | ללא קרדיט |
| 1984 | Rent Control | ליאונרד ג'אנגר |  |
| 1985 | Crime of Innocence | הינרמן |  |
| 1986 | Sunday in the Park with George | פרנץ/דניס |  |
| 1986 | Sylvan in Paradise | קלינטון סי. וודל |  |
| 1986 | Manhunt for Claude Dall | ג'ים סטיבנס |  |
| 1987 | Family Sins | קן מק'מהן |  |
| 1989 | Miss Firecracker | מטיף |  |
| 1991 | Crazy from the Heart |  |  סרט טלוויזיה; ללא קרדיט |
| 1994 | Corrina, Corrina | ברנט וית'רספון |  |
| 1994 | מסע בין כוכבים: דורות | לוטננט-קומנדר דאטה |  |
| 1995 | Kingfish: A Story of Huey Long |  | ללא קרדיט |
| 1996 | Pie in the Sky | Upscale Guy |  |
| 1996 | היום השלישי | ד"ר בראקיש אוקון |  |
| 1996 | פנומן | ד"ר רוב נידורף |  |
| 1996 | מסע בין כוכבים: המפגש | לוטננט-קומנדר דאטה |  |
| 1997 | קומדיה בלב ים | גיל גודווין |  |
| 1998 | מסע בין כוכבים: המרד | לוטננט-קומנדר דאטה |  |
| 1999 | סאות' פארק: גדול יותר, ארוך יותר ולא מצונזר | קונאן או'בריאן | קול |
| 1999 | נא להציג את דורותי דנדרידג' | ארל פארקס | סרט טלוויזיה של HBO |
| 2000 | ג'פטו | סטרומבולי | סרט טלוויזיה של ABC |
| 2000 | אחי איפה האוטו שלי | פייר | ללא קרדיט |
| 2001 | A Girl Thing | בוב |  |
| 2001 | The Ponder Heart | דוריס גרבני |  |
| 2001 | קוראים לי סם | מוכר בחנות נעליים |  |
| 2002 | אשף התחפושות | דבלין באומן |  |
| 2002 | מסע בין כוכבים: נמסיס | לוטננט-קומנדר דאטה / B-4 |  |
| 2003 | An Unexpected Love | בראד |  |
| 2004 | ג'ק | ורנון | סרט טלוויזיה |
| 2004 | הטייס | רוברט קרוס |  |
| 2006 | Material Girls | טומי כצנבך |  |
| 2008 | סופרהירו | ד"ר סטורם |  |
| 2010 | Quantum Quest: A Cassini Space Odyssey | המאמן מאקי |  |
| 2016 | היום השלישי: התחדשות | ד"ר ברקיש אוקון |  |
פילמוגרפיה > טלוויזיה

| טלוויזיה> שנה | טלוויזיה> שם התוכנית | טלוויזיה> תפקיד | טלוויזיה> הערות |
| --- | --- | --- | --- |
| 1978 | The Dain Curse | טום פינק | מיני-סדרה |
| 1979 | Family | פרד | פרק אחד, "Prelude" |
| 1981 | Ryan's Hope | הרופא הבודק את קים | פרק אחד |
| 1984 | The Paper Chase | תלמיד בכיתה של ריב | פרק אחד, "The Advocates" |
| 1984 | Tales from the Darkside | הכומר פיבודי | פרק אחד, "A Case of the Stubborns" |
| 1984 | One Life to Live | ראלף הארלי | פרק אחד |
| 1985 | Robert Kennedy & His Times | אלארד לוונסטין | מיני-סדרה |
| 1985 | בלוז לכחולי המדים | לארי סטיין | פרק אחד, "The Life and Time of Domonic Floio Jr" |
| 1985-1987 | בית דין לילי | בוב ווילר | 6 פרקים |
| 1986 | The New Twilight Zone | משתמט | פרק אחד, "The Leprechaun-Artist/Dead Run" |
| 1986 | American Playhouse | דניס/פרנץ | פרק אחד, "Sunday in the Park with George" |
| 1986 | האנטר | ווילי ווהן | פרק אחד, "The Contract" |
| 1986-1987 | Mama's Family | בילי בוב קונרוי | 2 פרקים |
| 1987 | חופשי על הבר | ביל גרנד | פרק אחד, "Never Love a Goalie (Part 2)" |
| 1987 | Sledge Hammer! | חייל | פרק אחד, "The Spa Who Loved Me" |
| 1987-1994 | מסע בין כוכבים: הדור הבא | לוטננט-קומנדר דאטה / לור / ד"ר נוניאן סונג | 176 פרקים |
| 1995 | משתגעים מאהבה | בוב, סוכן הכלבים | פרק אחד, "Just My Dog" |
| 1995 | משחקים קטלניים | דני שלכט | פרק אחד, "The Practical Joker" |
| 1995-1996 | Gargoyles | פאק | 4 פרקים |
| 1996 | Dream On | ד"ר סטרונגווטר | פרק אחד, "The Spirit of 76th & Park" |
| 1996 | בגבולות המסתורין | פרופ' טרנט דייוויס | פרק אחד, "The Deprogrammers" |
| 2003 | פרייז'ר | אלברט | פרק אחד, "Lilith Needs a Favor" |
| 2004 | חברים | ג'יימס קמפבל | פרק אחד, "The One with Princess Consuela" |
| 2004 | חוק וסדר: כוונה פלילית | גראהם ברנס | פרק אחד, "Shrink-Wrapped" |
| 2004-2005 | מסע בין כוכבים: אנטרפרייז | ד"ר אריק סונג / לוטננט-קומנדר דאטה | 4 פרקים |
| 2005 | ג'ואי | בתפקיד עצמו | פרק אחד, "Joey and the Premier" |
| 2005-2006 | על הסף | ד"ר נייג'ל פנוויי | 13 פרקים |
| 2009 | Leverage | ויליאם קווינט | פרק אחד, "The Juror #6 Job" |
| 2009 | איש משפחה | בתפקיד עצמו | פרק אחד, "Not All Dogs Go to Heaven" |
| 2010 | Generator Rex | ד"ר גבריאל ריינלדר | פרק אחד, "Dark Passage" |
| 2011 | Fresh Hell | בתפקיד עצמו |  |
| 2011 | The Guild | בתפקיד עצמו | פרק אחד, "Ends and Begins" |
| 2011 | Alphas | ד"ר קרן | פרק אחד, "Blind Spot" |
| 2011 | המפץ הגדול | בתפקיד עצמו | פרק אחד, "The Russian Rocket Reaction" |
| 2011 | Young Justice | הג'וקר | פרק אחד, "Revelation" |
| 2012 | משפחת סימפסון | רובוטים | פרק אחד, "Them, Robot" |
| 2012 | האוונג'רס: סדרת האנימציה | האיש הסגול | פרק אחד, "Emperor Stark" |
| 2012 | מחסן סודי 13 | אדריאן | כוכב אורח, עונה 4 |
| 2017-2016 | מגורש | סידני | 17 פרקים |
| 2020 | מסע בין כוכבים: פיקארד | לוטננט-קומנדר דאטה / B-4 |  |
| 2020 | פני דרדפול: עיר המלאכים | נד ונדרהוף |  |
הערות שוליים

↑  "Brent Spiner Biography (1949-)". Film Reference. נבדק ב-2010-12-09.
↑  "Brent Spiner". Yahoo! TV. 1949-02-02. נבדק ב-2010-12-09.
↑  Lipton, Michael A. "Can Data Find a Mate-A?" People magazine; vol. 37, No. 22; June 8, 1992
↑  Spelling, Ian (July 23, 2012). "Brent Spiner set to return to Warehouse 13". readingeagle.com
↑  "Before Brent Spiner was Famous". National Forensic League. Retrieved June 17, 2011
↑  "The Advocates". The Paper Chase. Season 2. Episode 17. August 7, 1984.
↑  Thompson, Simon. "Brent Spiner Rules Out Star Trek XI", ComingSoon.net. Retrieved November 16, 2010
↑  "Brent Spiner on BBC Breakfast", BBC Breakfast, YouTube, September 23, 2006. Retrieved November 16, 2010
↑  Lee, Luaine (9 בינואר 2003). "A Data with Star Trek again". 9 January 2003. The New Zealand Herald. נבדק ב-9 בדצמבר 2010. {{cite news}}:  (עזרה)
↑  Tenuto, John (April 27, 2008). "Review: Brent Spiner’s Dreamland + Interview + Signed CD Giveaway". TrekMovie.com
| מסע בין כוכבים: הדור הבא |
| --- | --- | --- |
| יוצר הסדרה | ג'ין רודנברי |  |
| שחקנים ראשיים | פטריק סטיוארט • ג'ונתן פרייקס • לוואר ברטון • מייקל דורן • גייטס מק'פאדן • מרינה סירטיס • ברנט ספיינר • ויל ויטון • דניס קרוסבי • דיאנה מולדואר |  |
| דמויות ראשיות | ז'אן-לוק פיקארד • ויליאם רייקר • ג'ורדי לה פורג' • וורף • בוורלי קראשר • דיאנה טרוי • דאטה • וסלי קראשר • טאשה יאר • קתרין פולאסקי |  |
| דמויות משנה | מיילס או'בריאן • רג'ינלד בארקלי • גאורון • גאינן • רו לארן • סארק • סילה • זפרם קוקרן • קיו • קיילאס • תומאס רייקר |  |
| גזעי חייזרים | אל-אוריאנים • אנדרואיד • באג'ורנים • בטאזואיד • בורג • וולקנים • פרנגי • קיו • קרדאסים • קלינגונים • רומולאנים |  |
| מושגים | אנטרפרייז-D • אנטרפרייז-E • הולודק • וייזור • טרנספורטר • מאקי • מנוע עיוות • משכפל • מתרגם אוניברסלי • פדרציית הכוכבים המאוחדת • הצו העליון • צי הכוכבים • הקרב בוולף 359 • רביע גלקטי • סוגיות מוסריות |  |
| סרטי הקולנוע | דורות • המפגש • המרד • נמסיס |  |
| פרקים בולטים | Encounter at Farpoint • The Big Goodbye • Pen Pals • Q Who • Yesterday's Enterprise • The Best of Both Worlds • Redemption • Darmok • The Outcast • The Inner Light • All Good Things... |  |
| ראו גם | זיכיון מסע בין כוכבים • מסע בין כוכבים: פיקארד • אימזדי |  |
| --- | --- |
בקרת זהויות :  NLI: 987007364261905171  PLWABN: 9810690928305606  BIBSYS: 9034290  BNE: XX1174458  BnF: cb13942428x (data)  GND: 142195898  ISNI: 0000 0001 1440 3554  LCCN: no96013685  MusicBrainz: 5667e451-5eb9-4861-bc55-f0754db44649  NLK: KAC2020L7524  NTA: 357380525  SNAC: w6zc8zg6  VIAF: 27256898   WorldCat (עם VIAF): 27256898 
ספיינר, עם ויליאם שאטנר ולוואר ברטון; יולי 2010
ברנט ספיינר (במרכז) מתארח ב-"איש משפחה", ביחד עם חבריו ל"מסע בין כוכבים: הדור הבא"
עלי קולי-זאדה

עלי קולי-זאדה (בפרסית: علی قلی‌زاده; נולד ב-10 במרץ 1996 בנמין שבאיראן) הוא כדורגלן איראני המשחק בעמדת קשר הכנף בקבוצת לך פוזנן מליגת העל הפולנית ובנבחרת איראן.
קריירת מועדונים

קולי-זאדה גדל במחלקת הנוער של סאיפא. בשנת 2013 החל לשחק בקבוצה הבוגרת של סאיפא במסגרת ליגת העל האיראנית. הוא ערך 67 הופעות ליגה במדי המועדון, בהן הבקיע שמונה שערים.
ב-30 במאי 2018 חתם קולי-זאדה בשרלרואה מליגת העל הבלגית. ב-2 בפברואר 2023 הושאל לקסימפאשה.
ב-10 ביולי 2023 חתם בלך פוזנן הפולנית לשלוש שנים.
קריירה בינלאומית

ב-17 במרץ 2018 ערך קולי-זאדה את הופעת הבכורה שלו בנבחרת איראן, בניצחון 4-0 על נבחרת סיירה לאון במשחק ידידות. הוא הבקיע שני שערים במשחק זה.
נכלל בסגל נבחרת איראן לטורניר מונדיאל 2022.
נכלל בסגל נבחרת איראן לטורניר גביע אסיה 2023.
הערות שוליים

↑  Ali Gholizadeh est le premier renfort du SC Charleroi באתר Le Soir, ‏ 30 במאי 2018 (בצרפתית)
↑  معرفی ۲۵ بازیکن تیم ملی برای حضور در جام جهانی באתר הרשמי של פדרציית הכדורגל האיראנית, 13 בנובמבר 2022 (בפרסית)
↑  بخش رسانه‌ای تیم ملی فهرست نهایی این تیم برای حضور .در رقابتهای جام ملتهای آسیا را اعلام کرد באתר הרשמי של פדרציית הכדורגל האיראנית, 2 בינואר 2024 (בפרסית)
| נבחרת איראן – מונדיאל 2022 |
| --- | --- | --- |
|  1 ביירנבאנד •  2 מוחרמי •  3 חאג'-ספי •  4 ח'ליל-זאדה •  5 מוחמדי •  6 עזת-אללהי •  7 ג'האנבח'ש •  8 פור-עלי-גנג'י •  9 טארמי •  10 אנסארי-פרד •   11 אמירי •  12 ניאזמנד • 13 כנעאני-זאדגאן •  14 קודוס • 15 צ'שמי • 16 תוראבי • 17 קולי-זאדה • 18 כרימי • 19 מ. חוסייני • 20 אזמון • 21 נור-אלהי • 22 עאבד-זאדה • 23 רזאיאן • 24 ח. חוסייני • 25 ג'לאלי • מאמן: קיירוש |  1 ביירנבאנד •  2 מוחרמי •  3 חאג'-ספי •  4 ח'ליל-זאדה •  5 מוחמדי •  6 עזת-אללהי •  7 ג'האנבח'ש •  8 פור-עלי-גנג'י •  9 טארמי •  10 אנסארי-פרד •   11 אמירי •  12 ניאזמנד • 13 כנעאני-זאדגאן •  14 קודוס • 15 צ'שמי • 16 תוראבי • 17 קולי-זאדה • 18 כרימי • 19 מ. חוסייני • 20 אזמון • 21 נור-אלהי • 22 עאבד-זאדה • 23 רזאיאן • 24 ח. חוסייני • 25 ג'לאלי • מאמן: קיירוש | איראן |
| נבחרת איראן – גביע אסיה בכדורגל 2023 |
| --- | --- | --- |
|  1 ביירנבאנד •  2 מוחרמי •  3 חאג'-ספי •  4 ח'ליל-זאדה •  5 מוחמדי •  6 עזת-אללהי •  7 ג'האנבח'ש •  8 אבראהימי •  9 טארמי •  10 אנסארי-פרד •   11 אסדי •  12 ניאזמנד • 13 כנעאני-זאדגאן •  14 קודוס • 15 צ'שמי • 16 תוראבי • 17 קולי-זאדה • 18 קאידי • 19 מ. חוסייני • 20 אזמון • 21 מוחבי • 22 ח. חוסייני • 23 רזאיאן • 24 יוספי • 25 פלאח • 26 מוגאנלו • מאמן: קלעה-נוי |  1 ביירנבאנד •  2 מוחרמי •  3 חאג'-ספי •  4 ח'ליל-זאדה •  5 מוחמדי •  6 עזת-אללהי •  7 ג'האנבח'ש •  8 אבראהימי •  9 טארמי •  10 אנסארי-פרד •   11 אסדי •  12 ניאזמנד • 13 כנעאני-זאדגאן •  14 קודוס • 15 צ'שמי • 16 תוראבי • 17 קולי-זאדה • 18 קאידי • 19 מ. חוסייני • 20 אזמון • 21 מוחבי • 22 ח. חוסייני • 23 רזאיאן • 24 יוספי • 25 פלאח • 26 מוגאנלו • מאמן: קלעה-נוי | איראן |
אברהם יוסף בהרל

איור: יאיר ליסאי (על פי תצלום של חברי 'השומר' עם גופתו של אברהם יוסף בהרל, 2.6.1910)
מצבתו של אברהם יוסף ברל בחלקת השומר בבית הקברות של כפר גלעדי
אברהם יוסף בהרל (1886 – 2 ביוני 1910) היה נצר למשפחת בהר"ל (בני הרב לייבּ) הענֵפה ברובנו שבאוקראינה, מצאצאי רבי לייבּ בן-שרה. בקיץ 1908 עלה לארץ ישראל ובשנת 1910 הצטרף לארגון 'השומר' (ברשומות הארגון נכתב שמו – בַּרַל). נהרג ב-2 ביוני 1910 בעת השמירה על המושבה אילניה (סג'רה). מראשוני חללי ארגון 'השומר' וטמון בחלקת השומרים בבית העלמין בכפר גלעדי.
חקר מותו

ההיסטוריון נקדימון רוגל חקר את פרשיית הריגתו של בהרל ופרסם בשנת 1993 את ממצאיו במאמר בכתב עת אקדמי. בחיבור נחשף כי חמישה חודשים לאחר מותו של בהרל פרסם ועד ארגון 'השומר' בנובמבר 1910 הודעה קצרה וסתומה בשני הביטאונים של מפלגות הפועלים (האחדות, הפועל הצעיר), שלפיה הורחק אליהו קמינצקי-איתן (לימים אביהם של שמואל ורפאל איתן) מהסתדרות 'השומר'. הסיבה להדחת אליהו איתן מ'השומר' נבעה מכך שנמצא "בתור איש שאינו מסוגל להיות שומר". אליהו קמינצקי-איתן היה שותפו לשמירה של אברהם בהרל בלילה שבו הוא נורה למוות בסג'רה. בספר תולדות ההגנה משנת 1954 מאוזכרת פרשת הריגתו של אברהם בהרל באורח כללי, ללא פירוט הקשר להדחת אליהו קמינצקי-איתן מהארגון.
קיילה גלעדי, חברת ארגון 'השומר' ואחותה של ציפורה זייד, הייתה באותו הלילה עם בעלה השומר אליהו גלעדי בסג'רה. ב-10 בספטמבר 1951 שוחח שאול אביגור, מראשי ארגון ההגנה ומשרד הביטחון, עם קיילה גלעדי בכפר-גלעדי ורשם את עדותה. גלעדי אמרה כי "אליהו איתן (קמינצקי) הוצא מ'השומר' בגלל הריגת בהרל".
גם גרשון גרא, סופר תולדות היישוב, חקר את הפרשה, וציין כי "חברו לשמירה (של בהרל) ירה בו בשגגה". לימים סיפר גרא שגנז את הריאיון שערך עם קיילה גלעדי, שבו היא אמרה שהרקע להריגת אברהם בהרל היה קנאה רומנטית.
הנצחה

שמו של אברהם בהרל מתנוסס בלוח חללי המושבה שבבית הכנסת בכפר תבור, וזכרו הונצח בשלוש המהדורות של הספר יזכֹּר: מצבת זיכרון לחללי הפועלים העברים בארץ-ישראל, בספר השומר ובספר תולדות ההגנה. תיקו האישי גנוז ביחידה להנצחת החייל במשרד הביטחון ובארכיון מוזיאון בית השומר בקיבוץ כפר גלעדי.
לקריאה נוספת

אלכסנדר זיסקינד רבינוביץ (אז"ר), יזכֹּר: מצבת זיכרון לחללי הפועלים העברים בא"י, יפו, ה'תרע"ב (1911), עמ' 10
ספר יזכֹּר: פרשת חייהם ומותם של הנופלים בדרך להקמת המדינה ולמענה, 1860 – 29.11.1947, כרך א', תל אביב: משרד הביטחון, 1992, עמ' 181
קובץ 'השומר': תעודות, זכרונות ודברי-הערכה כתובים בידי ותיקי 'השומר', תל אביב: הוצאת ארכיון העבודה, 1938
ניר מן, רבי לייבּ בן-שרה, ירושלים: שמחונים, 2003, עמ' 179–189